KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan petostentorjuntaviraston (OLAF) tutkimuksia sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamista koskevan Euroopan parlamentin ja neuvoston asetuksen antamiseen /* COM/2013/0140 final - 2006/0084 (COD) */





2006/0084 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan petostentorjuntaviraston (OLAF) tutkimuksia sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamista koskevan Euroopan parlamentin ja neuvoston asetuksen antamiseen 1. Tausta Päivä, jona ehdotus toimitettiin Euroopan parlamentille ja neuvostolle (asiakirja KOM(2006) 244 lopullinen – 2006/0084 COD): || 4.7.2006 Päivä, jona Euroopan talous- ja sosiaalikomitea antoi lausuntonsa: || Päivä, jona Euroopan parlamentti vahvisti kantansa ensimmäisessä käsittelyssä: || 20.11.2008 Päivä, jona muutettu ehdotus toimitettiin: || 17.3.2011 Päivä, jona neuvosto vahvisti kantansa: || 25.2.2013 2. Komission ehdotuksen tavoite Komission tarkistetulla ehdotuksella Euroopan petostentorjuntaviraston (OLAF) tutkimuksia koskevan asetuksen (EY) N:o 1073/1999 muuttamiseksi selkeytetään OLAFin tutkimusten kohteena olevien henkilöiden prosessuaalisia oikeuksia, tehostetaan viraston tutkimustoimintaa ja parannetaan yhteistyötä viraston ja sen kumppaneiden (EU:n toimielimet ja elimet, jäsenvaltiot, kansainväliset järjestöt) välillä. Lisäksi ehdotuksella pyritään selkeyttämään OLAFin valvontakomitean roolia ja käynnistämään toimielinten välinen poliittisen tason tietojenvaihto, jonka tarkoituksena on pohtia OLAFin politiikan painopistealueita. 3. Huomautukset neuvoston kannasta Euroopan parlamentti antoi 20. marraskuuta 2008 ensimmäisessä käsittelyssään päätöslauselman[1] yhteispäätösmenettelyssä. Se esitti noin sata tarkistusta komission ehdotukseen. Komissio antoi maaliskuussa 2011 tarkistetun ehdotuksen Euroopan parlamentin ja neuvoston asetukseksi Euroopan petostentorjuntaviraston (OLAF) tutkimuksista annetun Euroopan parlamentin ja neuvoston asetuksen (EY) N:o 1073/1999 muuttamisesta ja neuvoston asetuksen (Euratom) N:o 1074/1999 kumoamisesta. Lokakuun 2011 ja kesäkuun 2012 välillä käytiin epävirallisia kolmikantakeskusteluja, joissa pyrittiin pääsemään yhteisymmärrykseen neuvoston ensimmäiseen käsittelyyn mennessä. Neuvosto vahvisti istunnossaan 4. joulukuuta 2012 poliittisen yhteisymmärryksen sovitusta tekstistä ja vahvisti 25. helmikuuta 2013 kantansa ensimmäisessä käsittelyssä. Kaikista komission tarkistettuun ehdotukseen tehdyistä tarkistuksista on sovittu epävirallisissa kolmikantakeskusteluissa. 4. Päätelmä Komissio voi sen vuoksi hyväksyä neuvoston sen ehdotukseen tekemät muutokset. [1] Euroopan parlamentin 20. marraskuuta 2008 antama lainsäädäntöpäätöslauselma ehdotuksesta Euroopan parlamentin ja neuvoston asetukseksi Euroopan petostentorjuntaviraston (OLAF) tutkimuksista annetun asetuksen (EY) N:o 1073/1999 muuttamisesta, P6_TA-PROV(2008) 553. Valmisteluasiakirja, ks. A6-0394/2008.